**Zápisnica zo zasadnutia**

**Obecného zastupiteľstva vo Veselom**

**zo dňa 19. 6. 2019**

Prítomní: podľa prezenčnej listiny, ktorá tvorí súčasť zápisnice

Program:

1. Otvorenie zasadnutia Obecného zastupiteľstva
2. Schválenie programu zasadnutia
3. Určenie overovateľov zápisnice a zapisovateľa

4. Kontrola uznesení

 5. Investičné akcie obce Veselé

 6. Stanovisko hlavného kontrolóra k záverečnému účtu

 7. Schválenie záverečného účtu obce Veselé za rok 2018

 8. Rôzne

 9. Diskusia

 10. Záver

1. Zasadnutie OZ otvorila V. Šipková, starostka obce. Na zasadnutí boli prítomní 7 poslanci. Zastupiteľstvo bolo uznášaniaschopné.

2. V. Šipková, starostka obce, predložila návrh programu zasadnutia.

Do programu navrhla doplniť požiadavku p. Jozefa Spišáka, Zory Samuhelovej a Renáty Šurinovej, ktorí sa osobne zúčastnili na zasadnutí obecného zastupiteľstva. Menovaný Jozef Spišák je vlastníkom pozemkov v obci Veselé, p. č. 268/1 a p. č. 269. Predložil návrh na zastavanie pozemkov a povolenie možnej výstavby. Starostka obce a poslanci sa vyjadrili, že obec zaradí túto požiadavku do pripravovaného územného plánu.

3. V. Šipková predložila návrh na určenie overovateľov zápisnice poslancov Svetozára Benedikoviča a Miloša Adamca, zapisovateľku zápisnice Danielu Michalčíkovú.

4. Uznesenia zo zasadnutia obecného zastupiteľstva 13. 5. 2019 prečítala hlavná kontrolórka obce Mária Horinová.

5. Starostka obce prečítala poslancom OZ list EPIC Partner a. s. Bratislavská cesta 4931, Komárno, podľa ktorého sa predpokladá vyhlásenie výzvy na budovanie CIZS v treťom štvrťroku 2019.

Starostka obce predložila návrh rámcovej zmluvy o poskytovaní služieb k výstavbe kanalizácie a rekonštrukcie ČOV z fondov EÚ medzi objednávateľom Obcou Veselé a poskytovateľom Smart Builders, s. r. o., Zámocká 3, Bratislava. Návrh zmluvy tvorí súčasť zápisnice.

Starostka obce predložila návrh rámcovej zmluvy o poskytovaní služieb na zníženie energetickej náročnosti budovy kultúrneho domu v obci Veselé medzi objednávateľom Obcou Veselé a poskytovateľom Smart Builders, s. r. o., Zámocká 3, Bratislava. Návrh zmluvy tvorí súčasť zápisnice.

Starostka obce predložila návrh na uzatvorenie rámcovej zmluvy o poskytovaní služieb na vybudovanie zberného dvora v obci Veselé medzi Objednávateľom Obcou Veselé so sídlom Veselé 346, IČO: 00313165, DIČ: 2020531029, zastúpenou Vierou Šipkovou, starostkou obce a Poskytovateľom Smart Builders, s. r. o., so sídlom Zámocká 3, Bratislava – mestská časť Staré Mesto, IČO: 51159341, DIČ:2120612670, zastúpený Mgr. Zdenkou Jakušovou.

Starostka obce informovala o pripravovanej výzve na rekonštrukciu multifunkčného ihriska.

6. Stanovisko hlavného kontrolóra obce k záverečnému účtu obce Veselé za rok 2018 predložila hlavná kontrolórka obce Mária Horinová. Tvorí súčasť zápisnice.

7. Návrh záverečného účtu Obce Veselé za rok 2018 bol poslancom Obecného zastupiteľstva doručený 13. 5. 2019, zverejnený na úradnej tabuli obce i na webovom sídle obce 15. 5. 2019. Tvorí súčasť zápisnice. Na zasadnutí predložila účtovníčka Obecného úradu Veselé Daniela Michalčíková.

8. Na zasadnutí OZ dňa 13. 5. 2019 prezentoval Ing. Jaroslav Coplák, konateľ fi. Ecocities, s. r. o. , Eugena Suchoňa 3, Piešťany, ponuku spracovania územného plánu obce. Územný plán obce je komplexným plánovacím dokumentom. Oboznámil poslancov so základnými informáciami o územnom pláne obce, procese spracovania územného plánu.

Starostka obce predložila záznam o uskutočnení prieskumu trhu na „Ponuka na spracovanie územného plánu obce Veselé“. Záznam tvorí súčasť zápisnice.

Ponuku na vypracovanie územného plánu podali fi.

Ecocities, s. r. o. E. Suchoňa 3, Piešťany, cena 22300,00€

Doc. Ing. arch. Ernest Nagy, Hummelova 9, Bratislava, cena 22500,00€

Ing. arch. Karol Ďurenec, s. r. o., Blagoevova 9, Bratislava, cena 27366,00€.

Na základe prieskumu trhu a kladných referencií o fi. Ecocities, s. r. o. Piešťany starostka obce predložila návrh na schválenie vypracovania územného plánu obce Veselé uvedenou firmou.

Starostka obce predložila prítomným zápis z prieskumu trhu Rekonštrukcia sôch Sv. Jána Nepomuckého a Sv. Vendelína. Vyhodnotenie ponúk:

 cena v €

1. Mgr. Bruno Pripko, Dobrá Voda, 5750,00 + 4850,00

2. Mgr. art. Peter Meszároš, Ars Catholica 4300,00 + 3000,00

3. Kamenárstvo Blanárik Brezová pod Bradlom 6100,00 + 5300,00

4. Marián Benedikovič, Dobrá Voda 6250,00 + 5550,00

Poslanci OZ navrhli starostke obce osloviť s požiadavkou o cenovú ponuku Dušana Strečanského, Dubovany.

Poslanec Miloš Adamec požiadal starostku obce aby na najbližšie zasadnutie OZ pozvala Ing. Ladislava Straku, zástupcu fi. Obecná kanalizačná, s. r. o. Veselé vo veci vypúšťania vôd z ČOV do recipientu.

Starostka obce informovala poslancov o personálnych zmenách v MŠ Veselé a ZŠ Veselé.

**Uznesenia Obecného zastupiteľstva vo Veselom zo dňa**

**19. 6. 2019**

 **Uznesenie Obecného zastupiteľstva vo Veselom č. 15/2019**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 19. 6. 2019.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 16/2019**

Obecné zastupiteľstvo vo Veselom

určuje

overovateľov zápisnice poslancov Svetozára Benedikoviča a Miloša Adamca, zapisovateľku zápisnice Danielu Michalčíkovú.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 17/2019**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 13. 5. 2019

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 18/2019**

Obecné zastupiteľstvo vo Veselom

a) schvaľuje

uzatvorenie rámcovej zmluvy o poskytovaní služieb k výstavbe kanalizácie a rekonštrukcie ČOV z fondov EÚ medzi Objednávateľom Obcou Veselé so sídlom Veselé 346, IČO: 00313165, DIČ: 2020531029, zastúpenou Vierou Šipkovou, starostkou obce a Poskytovateľom Smart Builders, s. r. o., so sídlom Zámocká 3, Bratislava – mestská časť Staré Mesto, IČO: 51159341, DIČ:2120612670, zastúpený Mgr. Zdenkou Jakušovou.

b) schvaľuje

uzatvorenie rámcovej zmluvy o poskytovaní služieb na zníženie energetickej náročnosti budovy kultúrneho domu v obci Veselé medzi Objednávateľom Obcou Veselé so sídlom Veselé 346, IČO: 00313165, DIČ: 2020531029, zastúpenou Vierou Šipkovou, starostkou obce a Poskytovateľom Smart Builders, s. r. o., so sídlom Zámocká 3, Bratislava – mestská časť Staré Mesto, IČO: 51159341, DIČ:2120612670, zastúpený Mgr. Zdenkou Jakušovou.

c) schvaľuje

uzatvorenie rámcovej zmluvy o poskytovaní služieb na vybudovanie zberného dvora v obci Veselé medzi Objednávateľom Obcou Veselé so sídlom Veselé 346, IČO: 00313165, DIČ: 2020531029, zastúpenou Vierou Šipkovou, starostkou obce a Poskytovateľom Smart Builders, s. r. o., so sídlom Zámocká 3, Bratislava – mestská časť Staré Mesto, IČO: 51159341, DIČ:2120612670, zastúpený Mgr. Zdenkou Jakušovou.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 19/2019**

Obecné zastupiteľstvo vo Veselom

schvaľuje

vypracovanie územného plánu obce Veselé firmou Ecocities, s. r. o. , Eugena Suchoňa 3, Piešťany.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 20/2019**

Obecné zastupiteľstvo vo Veselom

berie na vedomie

stanovisko hlavného kontrolóra obce Veselé k záverečnému účtu obce Veselé za rok 2018.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 21/2019**

Obecné zastupiteľstvo vo Veselom

schvaľuje

záverečný účet obce Veselé a celoročné hospodárenie obce za rok 2018 bez výhrad.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 22/2019**

Obecné zastupiteľstvo vo Veselom

schvaľuje

použitie prebytku rozpočtového hospodárenia obce na tvorbu rezervného fondu vo výške 118 376,58 €.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 23/2019**

Obecné zastupiteľstvo vo Veselom

schvaľuje

použitie prostriedkov rezervného fondu na zateplenie administratívnej budovy a strechy Obecného úradu vo Veselom.

Prítomní 7 poslanci

Schválili 7 poslanci

Vo Veselom 19. 6. 2019

Viera Šipková

Starostka obce

Zápisnicu zapísala: Daniela Michalčíková

Overovatelia zápisnice:

Svetozár Benedikovič .............................................

Miloš Adamec ............................................